November | 2005 | Monitoring Dalager
November 28, 2005Musikadmin	Jeg håber at den satans influenza, der har bemægtiget sig min usle krop er væk på fredag.
Hvis du ikke kender dem, så er det nu du skal lytte lidt. Her er fire trin:
Knives & Daggers på lytteposten.dk
Kitty Wu profil på gaffa.dk
Jeg synes lidt Kitty Wu bevæger sig længere og længere væk fra alfarvej. Bedre kendt som mainstream(tm).
Den nyeste plade, Knives & Daggers, er en utilnærmelig sag, der skal høres en del gange, før den giver noget tilbage. Lydbilledet lidt spinkelt sammenlignet med Rules of Transportation, og jeg kan godt savne lidt brutalitet. Bevares, den er møg-intens, men stadig er der ikke helt nok rockcrunch. Bedre kendt som tråd(tm).
Live er det en anden sag. Der blev der sat strøm til og lagt bund under det nye album.
Ualmindeligt fedgodsuperintens koncert. Kasper Eistrup fra Kashmir gæstede til et par gamle numre, hvor han leverede lidt ekstra guitarhøvl. Hyggeligt, men ikke udslagsgivende.
Leave a comment	O Vækkeur løft mig til himlen op!
November 23, 2005Blah Blahadmin	Vækkeurshistorier fra Classy og Just fik mig til at tænke på en ide til en opfindelse jeg fik forleden:
Vækkeur med Auto-snooze.
Af en eller anden grund glemte jeg det hurtigt igen.
Men men men! Lykkeligt kom jeg i tanke om ideen igen, nedskrev den og venter nu på at investorer (det kunne være dig!) forstår dette min genialitets kærlighedsbarn og sætter uret i produktion og mig op ved siden af janus-fra-skype. Måske får jeg også sådan et folkeejets kælenavn og må jeg ved den lejlighed foreslå det ydmyge men ganske klædelige Autosnooze Christian.
View all 9 comments	Ugly Showbiz
November 21, 2005Blah Blahadmin	Den med rette skuffede Herr Pind sagde i Lorry i aftes: "Politik er showbiz for grimme mennesker".
Fik ikke lige fat i citatets oprindelse.
View all 9 comments	Dansk GruppeAggregator Portal
View all 2 comments	Kinesiske studier
November 12, 2005Kulturadmin	Kinesisk Karaoke Dorm-casting eller mime-along eller cross-culture remixing. Uanset hvad, så er dette gode alternative musikvideoer til Backstreet Boys hits.
Det er I want it that way og
Bemærk manden i baggrunden. Man undres.
update: Linkfejl rettet, så nu er der faktisk to forskellige links. Det er vildt smart.
update2: Linkfejl 2 rettet. Jeg må have et htmlkursus.
View all 6 comments	Det er nok fællesskabet
November 10, 2005Blah Blahadmin	Når folk fra snævre interessegrupper bliver interviewet, lyder det tit:
A: hvad er det bedste ved [indsæt et-eller-andet vildt perifært]-foreningen?
B: hm… jow, det er nok fællesskabet.
Det er det samme svar uanset om det er frimærkeklubben, drageflyverne, dansk caravan klub eller Randers Modelskibs Klub.
For at sige det på en anden måde, så er emnet i midten ikke det bedste, men derimod glæden ved at være sammen om noget.
Med denne spritnye viden foreslår jeg følgende behandling af pædofiliforeningen:
Man tager dem med ud at fiske.
Efter nogen tid, vil det, de har sammen om lystfiskeriet fylde mere og efterhånden erstatte den foregående syge fællesinteresse. På et tidspunkt vil de af egen vilje ændre navnet, "da det da er for åndssvagt at hedde det der, når vi alligevel bare står ude i en å det meste af tiden."
Behandlingen kan med fordel bruges imod alle problematiske grupperinger.
Hooligans, f.eks. kan passende samle på nummerplader.
Kan man tage patent på en gruppeterapeutisk metode?
View all 4 comments	Rails/Lighttpd på Textdrive
November 8, 2005Programmeringadmin	Har langt om længe fået sat Lighttpd til at servere RubyOnRails på min konto hos Textdrive.
Jeg er i færd med mit første webprojekt på Rails, og der er hverken social software, folksonomy eller new media. Til gengæld er det Rails, og det var derfor jeg sprang på det.
Det er lidt som i gamle dage, hvor man hev sig selv i håret for at få sat php+mysql op på en FreeBSD box, når man roder rundt inde i en ssh-klient og slynger om sig med adskillige emacsbuffere og bizarre konfigurationsfiler.
Hvis du har en textdrivekonto så brug alligevel tiden på at konfigurere lighttpd i stedet for apache+fastcgi, det virker mere omstændigt, men DET ER DET IKKE.
Hvis du gerne vil have hostet noget Rails, er det nok værd at vente på textdrives Pure Rails Hosting — hvor det nok bliver noget lettere at sætte en railsapp op.